Santpedor demanarà per la continuïtat de les vaquetes el 24 de novembre La República\nSantpedor demanarà per la continuïtat de les vaquetes el 24 de novembre\nACN Santpedor.-Santpedor demanarà el proper 24 de novembre a la seva població si ha de mantenir la tradició de les vaquetes. Així ho ha explicat l’alcalde del municipi, Xavier Codina, […]\nACN Santpedor.-Santpedor demanarà el proper 24 de novembre a la seva població si ha de mantenir la tradició de les vaquetes. Així ho ha explicat l’alcalde del municipi, Xavier Codina, després de signar aquest mateix dimecres el decret de convocatòria. La consulta estarà oberta als majos de 16 anys, pel que el cens rondarà les 6.000 persones. Es farà amb paperetes i urnes en un únic col·legi electoral. Serà vinculant i suficient la majoria simple. Tampoc hi haurà mínim de participació. En cas que surti que sí, que cal abolir l’esdeveniment, les vaquetes ja s’eliminarien del programa de festa major de 2020.\nLa pregunta serà “Santpedor ha de mantenir la tradició de les vaquetes?” i es podrà contestar “sí” o “no”. Es podrà votar, exclusivament de maneta presencial, de 9 del matí a 8 de la tarda a la Sala 1 d’octubre de la Biblioteca. Ho podran fer totes les persones que el dia 5 de setembre, data en què es va fer públic que el municipi bagenc demanaria a la seva població, tenien 16 anys.Resposta vinculantL’alcalde Xavier Codina (ERC), acompanyant dels tinents d’alcalde Agustí Comas (ERC) i Antoni Puiggròs (JxCat), han presentat aquesta tarda les bases de la consulta popular que, fins i tot, tindrà període de campanya –de l’11 al 23 de novembre – i comissió de control –formada pel jutge de Pau, la secretària, la interventora i la cap dels serveis jurídics de l’Ajuntament.La resposta serà vinculant, sigui pels vots que sigui de diferència. A més, segons ha aclarit Comas, no hi haurà mínim de participació per evitar la “picaresca” de què partidaris o detractors puguin no anar a les urnes per boicotejar el procés.La decisió que prengui la població, que es coneixerà el mateix 24 de novembre, serà efectiva ja en la propera festa major. Això sí, ha volgut esclarir Puiggrós, conscient de la proposició del Parlament de que el Govern estudiï si cal mantenir o no la tradició a Catalunya, malgrat que ara s’opti per mantenir-la, s’acabaria abolint si així ho sol·licita l’executiu català.Un debat que genera inquietudsCodina ha recalcat que, malgrat que l’anunci de la consulta va coincidir amb els fets de Vidreres, la consulta estava prevista i era un dels compromisos electorals de la seva formació. En aquest sentit, Puiggrós ha aprofundit que es tracta d’una polèmica que sempre ha generat “inquietuds” al municipi, amb moments d’alts i baixos. Un i altre, que formen govern de coalició de les formacions d’ERC i JxCat, han volgut recalcar, però, que a nivell polític hi ha consens en què és el poble qui ha de decidir. “Hem obert un meló que sabem que pot generar crispació”, ha afegit Comas.En paral·lel, però, els representants municipals han volgut subratllar que els col·lectius que vulguin fer “campanya”al respecte ho facin sense ferir “sensibilitats” i que vetllaran perquè així sigui. Des del consistori, però, han assegurat que ells apostaran per la “neutralitat”.Un dels actes més concorregutsLes vaquetes de Santpedor és una tradició amb més de 40 anys d’història. Comas ha reconegut que és un dels actes més participatius de la festa major però, en cas que així es decideixi, s’abolirà del programa. En aquest sentir, ha aprofundit, s’ha optat per fer la consulta aquesta tardor per programar alternatives de cara a la propera festa major si s’escau.


Gràcies per aquests 10 anys! – kurtibolos.com\nLlarga vida a l’Estrany!\n30/7/15 Festival Grec de Barcelona\n6/8/15 Festival Jardins de Cap Roig\nQuan contemplo aquests 10 anys d’Els Amics de les Arts amb una mica de perspectiva, alguns dies després d’aquests dos concerts excepcionals al Festival Grec de Barcelona i al Festival Jardins de Cap Roig, no puc fer res més que donar gràcies. Gràcies per haver-hi estat des de bon començament per caramboles de la vida que recordaré en una segona part, per haver vist tota l’evolució del grup i per haver viscut un munt d’experiències vitals. Des dels començaments poc pretensiosos i dels primers bolos de picar pedra fins a l’èxit dels darrers anys passant pel munt d’hores i hores de treball, assajos i reunions. Aquests nois són uns pencaires!\nLa d’històries i anècdotes que podríem explicar d’aquests 10 anys! N’hi ha hagut de tots colors. I no té preu la d’amics que hem fet, gent que hem conegut i experiències que hem viscut. I sobretot la felicitat que s’ha transmès als seguidors del grup. Sense públic no hi ha concerts, sense fans no hi ha comunicació en les dues direccions, sense suport incondicional no hi ha recorregut. Alguna vegada ja ho havia comentat al blog, veure les cares d’il·lusió de persones del públic instants abans de començar un concert, les ganes de passar-ho bé de la gent, l’energia que arriba a fluir en un concert són coses que no s’obliden.\nEl d’El Grec va ser espectacular. Del començament al final. Energia per la vena. El de Cap Roig no es va quedar curt tampoc. A ambdós concerts he acabat destrossat. És el que té combinar la concentració necessària durant poc més de dues hores de concert, amb molts canals a taula i multitud de detalls a tenir en compte, després d’algunes hores d’ajustaments i proves, amb les emocions a flor de pell que no paren de sortir. En part pels records viscuts que van apareixent, en part per l’efecte dels arranjaments de Vicens Martín amb la Dream Big Band (bravo!). Alguns oh yeah van sortir de la meva boca durant els dos concerts.\nI en acabar els concerts i rebre felicitacions pel so ha estat arrodonir aquestes nits de celebracions. No puc estar més content!\nUn esdeveniment així es comença a gestar molts mesos abans. Neix la idea, primeres reunions de creació, fer els arranjaments, primeres converses tècniques, primera proposta de rider, més converses tècniques i artístiques, segona versió del rider, assajos i posterior stage amb la big band durant tres dies, tercera versió del rider, assajos de dramatúrgia amb Llàtzer Garcia, assajos per seccions, darrers retocs al rider, acabar d’estudiar amb les partitures, etc.\nMoltes gràcies a tothom que ha fet possible aquestes dues grans nits, a la producció i als equips tècnics dels festivals, a la producció pròpia des de Pistatxo Produccions, als amics que ens han acompanyat, als músics i al públic. Per molts anys!\n12/08/2015 a les 04:32\nEls agraïments tb van se mi cap a tu, k tot i ser una molt ínfima part del vostre públic m'heu fet gaudir com mai de la vostra música , professionalitat i de grans persones, com poqueS es troben en aquest món.\nMai hauria pensat k el fet de venir a un concert vostre signifiquès k encara tinguès més ganes del següent. I això només vol dir : que tots i cadascú de vosaltres sou mooooolt grans, i que amb vosaltres seguiré estant, per tant no pareu mai de formar aquest equip. !!!!!!\nGrcs kurti a tu com a representant de l'equip tècnic, i per ser el nostre kurtileaks ( quan et deixen), i per ensenyar-nos les teves imatges des d'altres punts de vista…i….i…i….\nPd: i en el temps post gira esperem els teus posts….perquè no s'ens faci tant llarga l'espera….i torneu k sempre es la millor part de l'aventura !!!


Cartas de amor - Club TR3SC\nL'obra es centra en dos personatges: Melissa Gardner i Andrew Makepeace Ladd III, que, sentats l'un al costat de l'altre davant les seves respectives taules o escriptoris, llegeixen en veu alta les notes, cartes i postals en les que durant quasi 50 anys s'expliquen esperances, ambicions, somnis, decepcions, victòries i fracassos que han tingut al llarg de la seva vida.\nAndrew Makepeace Ladd III i Melissa Gardner, ambdós nascuts en una família rica i de bona posició, són amics de la infància, i la seva correspondència comença amb una targeta d'agraïment per un aniversari, i continua amb postals des dels seus destins d'estiueig. Es succeeixen cartes en les que es manifesta una atracció mútua, al llarg del seu periple en internats i universitats. Mentre que Andy estudia lleis a Yale amb excel·lents notes, Melissa va de col·legi en col·legi suspenent. Mentre que Andy se'n va a la guerra, Melissa es casa, però el seu nexe amb Andy roman fort i manté el contacte fins i tot quan aquest es casa, es converteix en advocat d'èxit, es fica en política i, finalment, és escollit per al Senat dels Estats Units. Mentrestant, amb un matrimoni destrossat, Mellisa flirteja amb l'art i els gigolos, beu més del que hauria i es veu separada dels seus fills. Amb el temps, ella i Andy tenen una breu aventura amorosa, però ja és massa tard per a ells.


7 de juliol del 2017 · Número 71\nL’obra de Marta López-Fernández ha estat la guanyadora de la categoria d’adults del 9è concurs de cartells per il·lustrar el Correllengua 2017 de Sants, Hostafrancs i la Bordeta, al qual s’han presentat un total de 18 obres amb dissenys molt variats. En la …\n#VeniuJa és una campanya amb l'objectiu que Espanya compleixi les seves obligacions i el seu compromís i aculli 17.387 persones refugiades. Malgrat les campanyes, mobilitzacions, el suport d'una gran part de la ciutadania, i la mercantilització i …\nAcabem el cicle de sardanes amb la ballada del proper divendres 7 de juliol a les 19.30 h a la Rambla de Sants amb la Cobla Baix Llobregat.\nL'Associació de Comerciants de Creu Coberta ha organitzat dues jornades solidàries a favor de la Fundació Disgrup i l'Associació Apadia que treballen amb persones amb discapacitat i nois i noies en risc d'exclusió social. Al llarg dels dos dies hi haurà una …


Els fils tensors reabsorbibles\nEls resultats es poden veure a les tres setmanes\nEls fils de polidioxanona són en aquest moment un tractament molt requerit en medicina estètica.\nAmb el pas del temps, perdem volum ossi dels pòmuls, hi ha una disminució del to muscular i la pell es torna més flàccida. A tot això s’hi afegeix la força de la gravetat, fet que provoca un despenjament de les estructures musculars, adiposes i cutànies de la cara, sobretot del terç mitjà i inferior. Aquesta caiguda de les estructures facials empitjora l’estètica i l’expressivitat, podent donar un aspecte trist, seriós o enfadat i, sobretot, més envellit.\nEls pacients que acudeixen a les nostres consultes demanen solucions no quirúrgiques a aquest problema i avui els podem oferir els fils tensors o de dermosustentació reabsorbibles, que ens ajuden a aconseguir cert reposicionament i rejoveniment de les estructures facials. Els fils tensors no poden detenir el procés de l’envelliment, però sí que poden millorar els símptomes. Estan fets de polidioxanona (PDO), un material reabsorbible que també s’utilitza en cirurgies cardíaques, per la qual cosa són molt segurs d’utilitzar. Els fils s’implementen amb agulles guia o cànules de diferents gruixos, sense ancoratges ni sutures, i poden ser d’un sol filament o monofilaments, multifilament o amb espícules o cons en el mateix fil.\nEls monofilaments poden ser simples o espiculats, que són els que porten unes espines o cons, com les que sortirien de la tija d’una rosa, que els permet ancorar-se molt millor als teixits i tenir un efecte tensor molt més intens.\nEls diferents laboratoris que fabriquen els fils espiculats han anat provant diverses direccions i diferents formes de les espícules, així com que aquestes estiguin en un pla o siguin tridimensionals respecte al fil, millorant els resultats des que els vam començar a utilitzar.\nEls resultats depenen de la idiosincràsia de la pell del pacient, però es poden veure inmediatament i millor a les 3 setmanes, estant al màxim als 3 mesos del tractament, i els seus efectes duren entre 12 i 18 mesos.


Rodi participa a la 67a edició de la Fira Agrària de Sant Miquel a Lleida\nPublicat a 23/09/2021 23/09/2021 per admin\nDes Rodi aquest any tornarem a estar presents a la Fira Agrària de Sant Miquel de Lleida que celebra la seva 67a edició de l’30 de setembre a el 3 d’octubre d’aquest 2021 .\nPer a una empresa com Rodi Motor Services, originària de Lleida i amb una tradició i història agrícola ancestral, és un plaer poder formar part d’aquest esdeveniment que serveix anualment com a punt de trobada per a les empreses més importants de el sector agrari.\nLa ciutat de Lleida acull la 67a edició d’aquesta important fira amb la il·lusió de representar, no només la seva agricultura de proximitat, sinó la de tota la província i províncies limítrofes. Des de la xarxa de tallers Rodi Motor Services, amb més de 50 punts de venda a la zona, estem disposats a donar servei a tots els professionals agrícoles, oferint solucions de mecànica i assistència professional en el canvi de pneumàtics, alineació, assistència a carretera 24h…\nAquest any els visitants a la fira de Sant Miquel podran trobar-nos a l’estand Nº 221 del Pavelló Nº2 presentant tota la nostra oferta de serveis per a vehicles agrícoles.\nPer a Rodi, aquesta edició del saló nacional de la maquinària agrícola suposa un nou pas cap a la tornada a la normalitat rere la pandèmia produïda pel Covid-19. La Fira de Sant Miquel marca l’inici d’una nova relació que l’empresa vol forjar amb l’agricultura nacional a través dels seus projectes, inversions i, sobretot, gran il·lusió.\nT’agradaria poder assistir a la Fira de Sant Miquel d’aquesta edició? Descarrega’t la teva entrada a la fira i assisteix com a convidat de Rodi. Hem preparat un obsequi molt especial per a tots els nostres clients de vehicles agrícoles. No t’ho perdis i descàrrega ja la teva entrada!\nEntrada prèviaAnterior Consells per Conduir a la Tardor\nEntrada següentSegüent Secrets dels Pneumàtics d’Hivern


The Kings Garden Villa Tainan Taiwan - Ofertes d'hotels amb els MILLORS DESCOMPTES EN LÍNIA\nNo.56, Guanziling, Districte de Baihe, Tainan, Taiwan, 73255 - Veure al mapa\nExcel·lent 9,0 (1530 comentaris)\nBarri Districte de Baihe Districte de Baihe Districte de Baihe Districte de Baihe Districte de Baihe Ciutat de Tainan Ciutat de Tainan Ciutat de Tainan Districte de Baihe Ciutat de Tainan\nTant si es tracta d'un viatge de plaer com si és de negocis, The Kings Garden Villa és una elecció d'allotjament magnífica quan visiten Tainan. A només 39.8 km del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix The Kings Garden Villa asseguren una estada plaentera als seus clients. Per anomenar algunes de les comoditats de l'hotel, hi ha recepció 24 hores, Zones públiques amb Wi-Fi, aparcament de cotxes, restaurant, cafeteria.\nThe Kings Garden Villa té 65 habitacions, totes amoblades amb gust per tal d'oferir comforts com connexió sense fils a internet (cortesia), aire condicionat, aparell de televisió, TV satèl•lit/cable, nevera. L'hotel ofereix moltes oportunitats d'oci úniques, com sauna, bany d'aigua termal calenta, piscina exterior, spa, sauna. The Kings Garden Villa és una elecció inteligents per a viatgers a Tainan, i ofereix una estada relaxant i sense molèsties.\nDistància des del centre de la ciutat: 39.8 km\nTots els tipus de viatgers (11) Parelles (3) Viatgers en solitari (2) Famílies amb infants petits (1) Famílies amb infants grans (2) Grups (3)


L’Arbre de la Poesia | La vall de l'espiritualitat | Pàgina 2\nLa Llacuna de la Calma\n13 de febrer de 2017 13 de febrer de 2017 / Krishnananda Shivana\t/ Deixa un comentari\nCamino entre el cel i la terra\nen una mà porto la feina\ni a l’altra l’amor de la meva vida\nel dia és gris però això m’agrada.\nTrobo a faltar els que no hi són\nperò sóc feliç amb els que sí que hi són.\nI suposo que sóc feliç\nencara que el dia sigui gris\ni no em senti lliure\nAl menys hi som, de moment,\namb el permís de la vida\nencara que hi hagi dies grisos.\nI camino, camino molt.\nCamino sol, camino amb gent,\ncamino per la meva terra i\nper la terra dels altres\ncamino per asfalt i per terra\ncamino per sorra i per fang\ncamino per tot arreu. Molt.\nI avui camino amb el meu amor petit\nem dona la mà i m’infla el cor.\nPer això potser m’és igual\nque el dia sigui gris. Segur.\nI ara… Ara sóc lliure.\nViatge de tardor\n2 de Novembre de 2016 8 de Novembre de 2016 / Krishnananda Shivana\t/ Deixa un comentari\nA on no hi ha res\nI no tornaré mai més\nA aquell lloc a on ningú\nI a on no jutges a ningú.\nA on el temps\nJa no importa\nAllà on no has d’esperar\nRes i a on res\nNo s’espera de tu.\nA on no trobes\nA faltar res\nPerquè ets u amb el tot.\nA aquell racó\nDe la consciència\nAllà on només som llum\nPerquè no n’hi ha\nFoscor, ni dolor, ni odi\nPerquè tot és amor pur.\nTardor del 2016\n4 d'Agost de 2016 5 de febrer de 2017 / Krishnananda Shivana\t/ Deixa un comentari\nElla és a prop del meu cor com la flor dels\ncamps ho és de la terra; és tan dolça per a mi com\nho és la son als membres cansats. El meu amor\nper ella és la meva vida lliscant en la seva plenitud,\ncom un riu que s’escola i s’abandona serenament\nen les crescudes de la tardor. Les meves\ncançons són unes amb el meu amor, com el murmuri\nde l’aigua que canta amb totes les seves onades\ni els seus corrents.\nRabindranath Tagore – Present d’enamorat 4\nA l’amor etern.\nAsanes al capvespre\n18 de Juliol de 2016 29 de Juliol de 2016 / Krishnananda Shivana\t/ Deixa un comentari\nAl capvespre, quan els rajos de sol ataronjats entren suaument per la finestra, practico les meves asanes, que normalment són matinals, però que algun dia ens ve de gust fer a la tarda, quan fa més calor i els cossos estan més elàstics.\nAl meu altar Shiva ens observa mentre fa la seva dansa que provoca els cicles de naixement, manteniment i destrucció de l’univers, al seu costat Ganesh, una Shiva Linga i una espelma encesa que mostra el foc de la devoció i la llum de l’Atman a punt per fondre’s amb el Brahman.\nSaludo al sol un dia més, equilibro el meu cos al mateix temps que fonc la meva ment amb la consciència universal, em preparo per fer més intensa la meva unió amb l’univers.\nQuan acabo les asanes busco la postura ideal per la meditació i la pregària, de fons música espiritual…\nIoga, unió, jo som un.\nPrego un cop més pels que pateixen i encara són amb nosaltres i prego un cop més pels qui han deixat de patir i ens han abandonat, que trobin el camí. Prego perquè siguem capaços de perdonar i prego perquè aprenem a viure sense odi, en l’amor.\nEl sol es pon, l’encens es consumeix, torno, la meva família m’espera per sopar, quina sort la meva!\nAbraçades de pau,\nDes de la finestra (maig del 2016)\n3 de Juliol de 2016 / Krishnananda Shivana\t/ Deixa un comentari\nCaptiu de les meves cadenes dolces però feixugues i auto-imposades, escolto rere el vidre el cant de la ciutat que m’ha vist néixer i observo, impassible i amb la pau que et dóna el fet de ser a casa amb tota la feina feta, com el sol d’un capvespre de primavera, que juga a ser estiu, impregna de llum ataronjada les façanes austeres dels edificis que freds però plens de vida, descansen els seus peus a tocar dels frondosos i verds parcs urbans fets amb artificial naturalitat.\nEl suau vent que desfà el joc de l’estiu, mou amb tendresa les fulles dels castanyers d’índia mentre la gent, ignorant potser el nom d’aquests arbres, passeja, corre, pedala o somia, sense saber-se observats per un poeta meditatiu i absort que veu més enllà del joc de la vida i navega per l’oceà de la consciència sense deixar de gaudir de la bellesa il·lusòria de la quotidianitat.\nJoan Maragall – Cant Espiritual\n29 de Mai de 2016 29 de Mai de 2016 / Krishnananda Shivana\t/ Deixa un comentari\nquè més ens podeu dar en una altra vida?\nPerxò estic tan gelós dels ulls, i el rostre,\nque s’hi mou sempre … i temo tant la mort!\nAmb quins altres sentits me’l fareu veure\nAquell que a cap moment li digué: “-Atura’t”\naturar tants moments de cada dia\nper fé’ls eterns a dintre del meu cor!…\nO és que aquest “fer etern” és ja la mort?\nla il.lusió del lluny i de l’a prop,\ni el compte de lo molt, i el poc i el massa,\nsi ma fe i ma esperança aquí s’atura\nTot lo que veig se vos assembla en mi …\nobriu-me’n, Senyô, uns altres de més grans\n21 d'Abril de 2016 8 de Novembre de 2016 / Krishnananda Shivana\t/ Deixa un comentari\nEnrere queda la meva infantesa\nI en els dies de pluja com avui encara tornen els records\nTot i haver trobat Déu i semblar que no em destorben\nDe vegades carregats de malenconia\nEm remenen el cor i me l’estrenyen amb força\nI haig de tirar de tota la meva pau interior\nPer tal que no vessin les llàgrimes\nEn recordar totes les vides que no he viscut\nI les rialles i els plors que no he alliberat\nEn recordar tots els que no hi són\nI els que hi són però estan lluny.\nAferrant-me a la família i a Déu visc en pau.\nPerò no em demaneu res més\nNo em demaneu que caigui en la cobdícia disfressada d’il·lusió\nNi el materialisme estúpid que ens fa titelles\nNo, perquè no ho faré, viuré en l’amor\nI així no podreu comprar-me ni etiquetar-me\nI així no em podreu entendre i això em farà més lliure.\n3 de febrer de 2016 / Krishnananda Shivana\t/ 2 comentaris\nQuan ho faci ho faré en pau.\nSigui com sigui, arribi com arribi\nestaré preparat i en pau.\nI vull que ho sapigueu per tal que no patiu.\nI ho deixo per escrit en forma de poema\nper si no tinc temps de comiats en viu.\nLlegireu els meus poemes\ni sabreu que ho vaig fer en pau:\nSense odiar ningú,\nsense res a mig fer,\nQue ja fa temps vaig descobrir\nque tot això que ens envolta\n(el que veiem i el que no)\ntot això, està fet d’amor.\nI ple d’amor traspassaré\nple d’amor i sense odi\ni amb un poema de comiat\nnomés pels que no teniu fe.\nI amb un poema de benvinguda\npels que sabeu, com jo,\nque aquí comença el camí,\nel camí a l’amor,\n3 de febrer de 2016 29 de Mai de 2016 / Krishnananda Shivana\t/ Deixa un comentari\nHa estat la teva voluntat fer-me infinit. Aquest fràgil got meu tu el vesses una vegada\ni una altra i el tornes a omplir amb nova vida.\nTu has portat per valls i turons aquesta flauta de canya, i has tocat amb\nella melodies eternament noves.\nAl contacte immortal de les teves mans, el meu cor es dilata sense fi en\nl’alegria i dona vida a l’expressió inefable.\n3 de febrer de 2016 / Krishnananda Shivana\t/ Deixa un comentari\nNo sempre són les destinacions\nNormalment són els trajectes\nEls que hem fan més agradable la feina\nI em fan estimar més la meva terra.\nAquelles carreteres catalanes\nQue emergeixen de cop\nEntre dos pobles\nPel mig de les muntanyes\nO vorejant la costa\nCom una cinta grisa\nQue, caiguda del cel,\nSerpenteja pel paisatge\nSense molestar gaire la natura.\nFins i tot aquelles autopistes\nQue tot i en ruta i a trenc d’alba\nEm fan veure el sol\nQue encara no ha sortit\nReflectit als núvols\nQue carregats d’aigua\nNo gosen tocar les crestes\nDe les muntanyes llunyanes\nI tot i que el somriure\nel del comercial,\nde vegades pesa\ncom una llosa\ni em deixa per l’esforç\nel cor cansat per tot el dia,\nhi ha sempre el moment\nen que noto tant la teva presència\nque, de sobte, veig la vida\ni saviesa adquirida.\nTot és preciós llavors,\ntot té la seva història\ntots som iguals llavors\ni tots venim del mateix punt\ni anem cap a un mateix destí\ntot i rodar per diferents camins\n20 de Juliol de 2015 3 de febrer de 2016 / Krishnananda Shivana\t/ 3 comentaris\nAmb aquella sensació d’abandonament\nDeixes navegar la teva ànima\nPer l’oceà dels records\nEn busca d’una felicitat passada\nQue si ha existit no és important\nJa que la que importa és la que tens ara\nI, de fet, és l’única que pots gaudir.\nPer això decideixes que no serveix de res\nTirar endarrere amb els sentiments\nI que no hi ha res millor que el present\nPer enriquir la teva ànima\nI nodrir-la d’amor, de la força de l’univers\nLa que mou totes les coses.\nÉs per l’amor que tots ens despertem\nI ens llevem en l’amor i vivim d’ell.\nPerò no tots ho veiem i és per això\nQue necessitem la poesia\nPerò no tots la veuen tot i que els envolta\nI alguns la veuen però no la saben gaudir\nI d’altres la volen gaudir però no la saben veure.\nPerquè és amb l’ànima que es veu la poesia,\nQue es veu i que es gaudeix.\n3 de Mai de 2015 3 de febrer de 2016 / Krishnananda Shivana\t/ 6 comentaris\nNo és que et trobi a faltar,\nés que no has marxat.\nSóc incapaç de no notar\nla teva presència.\nA cada pas que faig hi ets,\na cada decisió, a cada experiència,\na cada cosa preciosa que veig.\nQuan ric i quan ploro,\nquan m’enfado i quan m’equivoco.\nAllà hi ets recordant-me\ncom haig de fer les coses.\nI no ho supero perquè no vull\nperquè no hi ha res a superar\nque no sigui el dolor.\nI penso en tu amb extrema tendresa\nque em provoca el plor,\nPenso en tu com l’ésser\nque em va preparar\nper lluitar amb tot això.\nI ara ja no et parlaré\ni ara ja no et ploraré\nperquè ara em toca a mi\nser l’ésser que ensenya a lluitar\ni perquè tu ja no et mereixes\nmés tristesa que la teva.\nPotser semblarà que no penso en tu\nperò tu i jo sabrem que és mentida\ni viuràs per sempre en mi\ncom jo vaig viure sempre en tu.\nViuràs per sempre enredada\na les branques de l’arbre del teu amor\nque, amb tant d’esforç,\nvas sembrar i vas fer créixer als nostres cors.\nLa cançó sent l'infinit en l'aire; la pintura, en la terra; però la poesia, en l'aire i en la terra.\nPerquè les seves paraules tenen sentit que camina i música que vola.\nSegueix via e-mail\n11S 1714 Advaita Advaita Vedanta Advaitavidya alliberament Amma amor aniversari Artur Martí Asana Atman Brahma Brahma Kumaris brahman camí Catalunya compassió cultura Dattatreya dolor Déu Edicions Advaitavidya Editorial Moll En català espiritual espiritualitat Espirituals Sense Religió família fe feina filla filosofia Gandhi gratitut guru hatha hatha ioga hatha yoga hinduisme independència Injustícia interior Ioga Joan Margarit Joan Mascaró Josep Maria Duch Justícia Karma Krishna Krisxna Lectura Lectura Recomanada Linkedin llibertat LLibre lluita llum Lluïsa lotus meditació Miquel Martí i Pol mort música nació natura No-dualitat pare Patanjali pau poesia pose Rabindranath Tagore rama Ramayana relax religions religió Rumi sadhana Samsara Sanatana Dharma Sant Joan Sant Jordi Sarvangasana Shanti Shiva Sitar Srimad Bhagavatam Swami Satyananda Saraswati Tagore unió Upanisads vida Yadu yoga zen Ésser ànima àssana


Sant Fruitós amplia el comerç local amb una desena de nous establiments - Regió7\nSant Fruitós amplia el comerç local amb una desena de nous establiments\nEn els darrers mesos, una desena d'establiments han aixecat la persiana a Sant Fruitós de Bages i han ampliat d'aquesta manera l'oferta comercial al municipi. A més, l'Ajuntament ha informat que està tramitant altres llicències, fet que denota un cert repunt de l'activitat econòmica al municipi.\nPel que fa a la restauració, han reobert el bar Piscolabis (avinguda Doctor Fleming), el bar La Resistència (carrer Ensija, 44), el frankfurt Úrsula (prolongació Padró, 1) i La cafetera de casa (carrer Germán Durán, 43). En l'àmbit dels serveis d'estètica i perruqueria, al carrer Lluís Castells hi ha la nova perruqueria Olga, i al carrer Arquitecte Gaudí, 43, el Centre d'estètica i pigmentació.\nLa demanda creixent d'activitat física ha portat al municipi la reobertura del centre Elena Vers, al carrer Germán Durán, 8, i un gimnàs al carrer Barcelona, 58. Al número 31 del Joan Maragall hi ha el nou espai lúdic i d'esbarjo Estem de festa, i al carrer Àngel Guimerà, 26, Social Lovers ha obert un establiment de venda d'aparells tecnològics. La peixateria La Mar de Bo també ha canviat de lloc per situar-se a la carretera de Vic, 46. Finalment, ha obert la quarta farmàcia al municipi, Canal, ubicada al carrer Joan XXIII, 20.


Telefonia mòbil i serveis derivats. Pel sol fet de ser associat a COELL, podreu gaudir de descomptes des del 13,5% en trucades nacionals i descomptes des del 35% en trucades internacionals. Sol·liciteu el quadre de tarifes especials bonificades...\nSolred: Lubricants, petroli, gasolina, bombones de butà i productes químics (www.repsolypf.com) Info: •\tDescomptes Solred 2013 (PDF) Tramitació a través de l'oficina de COELL.\nAsisa: Assegurances mèdiques privades i serveis de salut. Per als socis de COELL: •\tDe 0 a 54 anys: 40.71 €/ mes * •\tDe 55 als 65 anys: 55.33 €/mes * *(Prima persona/mes any 2010) Més informació a COELL\nEls associats de COELL poden gaudir d’un descompte del 5% en paquets vacacionals dels catàlegs propis i de majoristes preferents, amb un import mínim de compra de 600 euros. Aquest descompte no és aplicable sobre taxes, visats i despeses de...\nCOELL i Institut Dental ILERDENT de Lleida tenen formalitzat un conveni pel qual els associats de COELL poden gaudir d’una cobertura odontològica completa. D’entrada, cadascun dels socis disposa d’un taló del 50% de descompte per una higiene...\nEndesa: Energia, electricitat, gas, energies renovables i cogeneració. (www.endesa.es) Socis COELL: L’acord COELL-Endesa posa a la vostra disposició una sèrie d’ofertes que us proporcionaran el màxim estalvi. Demaneu més informació a...\nLa Caixa - Entitat financera (www.lacaixa.es) •\tCondicions preferents 2013 (PDF) Socis COELL: Consulteu condicions preferents a la vostra oficina més propera.\nTramitació del rellotge per la zona de...\nEl Gremi tramita als seus socis des de la COELL l’obtenció del rellotge per estacionar en zones de càrrega-descàrrega. Els interessats han d’omplir la sol•licitud amb la relació dels vehicles i dur les fotocòpies de la fitxa tècnica del...\nAssessorament lingüístic del CPNL\nEl Consorci de per la Normalització Linguistíca posa a l’abast de les empreses associades al Gremi el seu Servei d’Assessorament Lingüístic, entre d’altres accions, per garantir la presència del català com a llengua d’informació i...\nUn 20% de descompte a Multiopticas\nEls associats a COELL compten amb un 20% de descompte en tots els productes de Multiopticas, sempre que no estiguin en oferta ni promocions. A la web de MultiOpticas, http://www.multiopticas.com/buscador/ podreu esbrinar on es troba la botiga més...


Ajuntament de Caldes d'Estrac - El projecte 'Treball, Talent i Tecnologia' de Les 3 Viles organitza una jornada de sensibilització en transformació digital\nLa iniciativa, impulsada pels ajuntaments de Sant Andreu de Llavaneres, Sant Vicenç de Montalt i Caldes d'Estrac, entra en la seva segona fase i presentarà un programa de formació per a millorar les competències digitals de les empreses i dels treballadors del territori\nEl projecte ‘Treball, Talent i Tecnologia’, impulsat conjuntament pels ajuntaments de Sant Andreu de Llavaneres, Sant Vicenç de Montalt i Caldes d'Estrac, amb el suport de la Diputació de Barcelona, entra en la seva segona fase i presentarà el pròxim divendres 17 de juny un programa de formació per a millorar les competències digitals de les empreses i dels treballadors de Les 3 Viles.\nLa iniciativa ‘Les 3 Viles, intel·ligents i sostenibles’, en el marc del programa ‘Treball, Talent i Tecnologia’, es va iniciar ara fa un any amb l’objectiu de dotar d'eines i de recursos les empreses del territori per a poder potenciar la seva transformació digital i millorar els coneixements i les competències digitals de les persones treballadores o en edat laboral. El projecte s’ha centrat fins ara a conèixer la situació actual del teixit empresarial de Les 3 Viles respecte al seu grau de digitalització i a dissenyar un pla d’accions ajustat a les seves necessitats.\nDurant la jornada del pròxim divendres 17 de juny, es presentaran els resultats de l’estudi que ha servit per a analitzar la situació de les empreses de Les 3 Viles i les seves necessitats formatives en relació amb les competències tecnològiques i de contractació de perfils tecnològics. En concret, la fase de diagnosi ha detectat que comerç, restauració, sanitat i esports són els quatre sectors del territori amb empreses amb més necessitats en l’àmbit de la digitalització. Així doncs, la jornada de sensibilització en transformació digital servirà per a presentar les accions de formació previstes per a millorar les empreses d’aquests sectors i enfocar-les cap a un model digital més sostenible, inclusiu i competitiu.\nEl programa ‘Treball Talent i Tecnologia’ està impulsat de manera transversal pels tres ajuntaments que conformen Les 3 Viles i hi participen entitats territorials com la Federació d'Associacions i Gremis Empresarials del Maresme (FAGEM). L'àmbit territorial del projecte engloba 20.606 habitants, una població activa de 8.314 persones i més de 500 empreses dedicades sobretot al turisme, al comerç i als serveis. En conseqüència, la iniciativa vol impulsar aquestes empreses i promoure la creació de nous projectes que tinguin un perfil molt tecnològic.\nLa jornada de sensibilització en transformació digital, que es celebrarà el pròxim divendres 17 de juny, de 9 a 13 hores, al Centre Cívic El Gorg de Sant Vicenç de Montalt, servirà també per a compartir i intercanviar experiències mitjançant una xerrada a càrrec de Jordi Marín, consultor en transformació digital. De la mateixa manera, les diferents formacions sectorials aniran a càrrec de professionals experts en els quatre àmbits seleccionats: comerç, restauració, sanitat i esports.\nL'activitat és oberta al públic i les inscripcions es poden fer a través d'aquest enllaç en línia.\nInformació publicada el 9 de juny de 2022Compartir:


‘Arrival’ o com parlar amb els extraterrestres | EL CINÈFIL\n‘Arrival’ o com parlar amb els extraterrestres\nActualitatMón Fantàstic 12 de Novembre de 2016 JR Armadàs 2\nAmy Adams, Forest Whitaker i Jeremy Renner protagonitzen un nou film sobre "visitants"\nHeu intentat mai comunicar-vos amb un senglar? Heu provat mai de fer-li entendre al vostre gos perquè seria molt millor company de pis si us portés una birra de la nevera? Ha rigut mai alguna mosca de les vostres bromes? Totes aquestes preguntes estúpides són només exemples de la dificultat que tindríem com a espècie per comunicar-nos amb civilitzacions extraterrestres. De fet moltes pel·lícules o sèries obvien aquest problema i no expliquen el que segurament passaria si hi hagués un (més que improbable) encontre entre humans i aliens. Sense un C3PO o una Uhura experta en llenguatges forans seria força complicat fer-nos entendre.\nDe fet, el cine ha tendit a imaginar-se els extraterrestres des d’un punt de vista molt antropomorf. Molts aliens tenen tenen ulls, orelles, braços cames, mans i peus. Per sort hi ha excepcions. Els face-huggers de la saga Alien, la “cosa” de The thing o els bitxos de Parasyte són alguns exemples (bons o no) de com no cal que els éssers d’altres galàxies siguin semblants a nosaltres (Spock, Superman, Starman) o animalons més o menys modificats (Chewbacca, les gambes de District 9, Critters).\nBé, tornant al tema de la comunicació el dia 18 arriba a les nostres sales un film que pretén abordar el tema de forma seriosa. Arrival planteja aquest problemes que deia al principi de l’article en el marc d’una invasió/arribada/visita d’unes boniques i el·líptiques naus espacials poblades per una espècie de pops intergalàctics de set potes. Per tal de dir “hola” als nouvinguts l’exèrcit dels Estats Units buscarà l’ajuda d’Amy Adams que es veu que és tota una experta en això de parlar llengües que no siguin l’anglès. La protagonista haurà de desxifrar el que sembla el llenguatge/escriptura dels extraterrestres i aplicar la ciència coneguda i la desconeguda per entendre què diuen i fer-se entendre. Al problema de no parlar l’idioma dels bitxos se li suma el fet que no només ha arribat una nau a la terra (en són 12) i cada país intenta una aproximació diferent amb els nouvinguts. Molt típic de la humanitat…\nEls actors Forest Whitaker i Jeremy Renner completen el repartiment d’un film dirigit pel director de Sicario Denis Villeneuve. A banda de d’anar a l’escola d’idiomes extraterrestres, la pel·lícula abordarà l’habitual tensió entre els que volen destruir els visitants per si de cas i els (bons) que volen entendre’s amb aquesta civilització forastera i òbviament més avançada que la nostra. Les primeres reaccions del film al Festival de Sitges van ser molt positives i molts apunten a que és el film de ciència ficció més intel·ligent i atrevit des del Interestellar de Nolan.\n‘Teléfono mi casa’\nSi parlem d’aliens tard o d’hora ha de sortir el seu nom. Steven Spielberg ja va abordar fa anys aquest problema. Segurament l’aproximació més seriosa a la comunicació galàctica és la que planteja Close Encounters of the Third Kind. No era la primera. Si fem memòria recordem el Klaatu barada nikto o i sobretot l’estranya manera com es tractava el tema a 2001: A Space Odyssey. Però tornem al tema.\nAbans que ET intentés trucar a casa seva, Spielberg va trobar una enginyosa solució al trencaclosques: la música. No és l’única manera, però. Un altre film que tracta d’una manera molt seriosa la complicació de la comunicació és Contact. A la Jodie Foster li costa molt comunicar-se i els aliens ho fan a través d’una figura que sembla que li serà familiar: el seu pare. Hi ha altres mètodes més efectius com ficar-se dins la teva ment i jugar amb ella. És el que fa el planeta viu de Solaris o la nau amb vida pròpia de la infravalorada Event Horizon. Altres mètodes mes expeditius són el contacte directe dels aliens d’Independence Day o un dels meus preferits, el toc de tres dits dels vulcanians.\nHi ha moltes més solucions. Segur que en recordeu d’altres. Aquí he posat només algunes de les més famoses i/o curioses. Què en penseu? Quins són els vostre mètodes preferits de comunicar-vos amb els aliens? Com ho faríeu vosaltres? Sigui com sigui, la veritat està allà fora…\n24 d'Agost de 2016 #1 Author\nmatemàtiques. Es tractaria de buscar el minim comu denominiador…. i qualsevol de les dues espècies hauria de fer servir la matemàtica. A base d’establir algorismes senzills tipus X=X = true / X=Y = False\ni a partir d’aqui intentar establir un contacte.\nPer cert us heu deixat d’esmentar un altre cas molt bo. el de la peli “La esfera”\n25 d'Agost de 2016 #2 Author\nfantastic, m encanta l article….veritablement mai me planteijat com podria parlar amb els aliens, que sempre he cregut que existeixen…..


El pont de Vall-llonga\nPont de Vallonga, sobre el Cardener. (Foto Luigi)\nDetall del parament del Pont de Vallonga (Foto M. Riu)\nEl Pont de Vallonga, abans de la darrera restauració (Foto M. Riu, 1976)\nExtracte de l'article ELS CAMINS MEDIEVALS I ELS PONTS DE VALLONGA I DE LES CASES DE POSADA de Manuel Riu i Riu, publicat a la REVISTA CARDENER NÚM. 2, 1985.\nSegons les coordenades que inclou el mapa de l'Editorial Alpina: Port del Comte-Serra del Verd (Granollers, 1969), a escala 1:25.000, el pont de Vallonga (o Vall-llonga) es troba situat a 42º 07' 15" de Latitud Nord i a 5º 17' 30" de Longitud E., del Meridià de Madrid, essent la seva altitud de 750 metres sobre el nivell del mar.\nLa Guia de l'Alt Berguedà i Cardener d'Agustí Jolis i Maria Antònia Simó indica que des de Sant Llorenç fins a les Cases de Posada hi ha 6 quilòmetres i una bona pista, però aquests darrers anys ha empitjorat molt la pista forestal i el darrer tros sols és franquejable ambb geep. Avui a peu hi ha uns 50 minuts de camí des de la vila de Sant Llorenç fins al Pont de Vallonga, i altres 45 minuts fins el Pont de les Cases de Posadaperò normalment els pocs que encara van a peu a les Cases de Posada, solen passar pel Pont Nou de Vallonga -un pont de ciment refet el 1984, car els aiguats (1) feren desplaçar el que hi havia- situat uns 100 metres més avall del que nosaltres descreiurem tot seguit, i després agafen el camí de la Creueta i la pista de les Cases, pujant per la banda esquerra del riu cap el Pla de les Cases, ja deshabitat del tot des de fa un parell d'anys, en què morí el seu darrer estadant, en Pere de les Cases. Hom calcula que per aquest darrer camí hi ha unes dues hores des de les Cases a Sant Llorenç o viceversa, anant a peu. Cal advertir, així i tot, que hom pot anar còmodament en cotxe des de Sant Llorenç fins el pont nou de Vallonga, baixant per la carretera de Berga fins a vilassaló i agafant, a l'esquerra, una pista forestal que voreja la riba dreta del Cardener des d'Aigüesjuntes, passa pel costat del Pont de Vallonga, a la seva altura, i condueix fins a la Casa de Vallonga. El qui vulgui anar a les Cases farà bé de baixar del cotxe al Pont Nou i passar el riu pel pont i continuar la resta del trajecte. Nosaltres preferim passar el riu pel pont antic i seguir pel camí vell, car el paisatge s'ho mereix.\nEl Pont de Vallonga antic resta situat a uns 300 metres abans d'arribar a la Casa de Vallonga baixant d'Aigüesjuntes. Servia per travessar el riu Cardener quan el camí que havia vorejat la riba dreta de l'esmentat tiu, com hem dit, passava a la riba esquerra enlairant-se una mica. Si bé el camí existia a les darreries del segle IX, el Pont de Vallonga fou construït probablement a les darreries del segle XI o bé els inicis del segle XII, i tret de petites reparacions que hom hi ha fet per tal d'eliminar els arbustos que havien crescut entre els junts de les pedres o refer un xic el sòl de palets de riera i pedra, o les baranes de pudinga, conserva força bé la seva estructura originària.\nÉs un pont de superfície gairebé horitzontal, car sols inicia la doble vessant d'una forma molt lleugera. Té dos metres d'amplada, amb un sol arc de mig punt molt airós, car fa 11,30 mete, a jutjar per l'altura des del nivell de l'aiguafins a la clau de l'arc, en temps normal. Sumant-hi 1,20 m. que fa des de l'arc fins a la part superior de la barana , l'altura total del pont des del nivell habitual de l'aigua és d'uns 12,50 metres. La longitud total de l'obra medeix 28 metres i l'amplada total de la construcció, sumant als dos metres de calçada el gruix de les dues baranes (de 0,50 m.), fa uns 3 metres, aixamplant-se uns centímetres a la part central. Les baranes són poc altes, car sols pugen uns 25 cms. del nivell de terra del pont, empedrat com hem dit amb palet de riera, però han estat refetes parcialment en consolidar l'estructura.\nL'arc mostra unes 90 dovelles per banda, de pedra calcària, d'uns 45 cms. d'alçada per 15 cms d'ample, ben polides, força regulars i ben trabades amb argamassa de calç i sorra. Per tal de bastir-lo fou precís un encimbratge de fusta, afermat per cinc bigues mestres als estreps dels dos costats. Aquestes bigues mestres, a jutjar per les mides dels forats que resten damunt la cornisa que corona els dos pilars o suports laterals, degueren medir uns 30 x 20 cms. de secció, i la seva extraordinària longitud obliga a pensar que calgué construir un o dos pilars de fusta en mig del riu mentre es bastí l'obra. A ambdues bandes són ben visibles l'esmentada cornisa de pedra, ben treballada, i els esmentats forats (29).\nEl parament de les dues bandes, força uniforme, mostra unes trenta filades horitzontals, amb carreus que tendeixen a ésser quadrats, més petits que les dovelles de l'arc i sols desbastat amb maceta i escoda. Predomina la pedra calcària però hom utilitzà també el conglomerat de l'oligocènic que abunda als voltants, i en especial per al farcit interior de reble. És un pont ben assentat sobre les pudingues d'ambdues bandes del riu, car ha resistit bé les avingudes torrencials d'aquest, no pas insòlites quan es produeixen pluges sobtades, com hem pogut veure els darrers anys. Hom podria preguntar-se perquèla gent del món del romànic féu construir un pont tan alt, si no hagués vist com les aigües revoltades s'emportaven palanques i feien moure el proper pont de ciment arrancant-lo dels seus fonaments. L'arcada pròpiament dita fou iniciada uns cinc metres per damunt del nivell normal de les aigües, i això ens fa suposar que hom disposva de bigues de cinc metres de longitud almenys, i que els boscos dels voltants deurien ésser ben poblats.\n(1) - L'autor segurament es refereix als aiguats de primers de novembre de 1982.\n(29) - Aquestes mides foren preses el dia 11 d'agost de 1976.


El Món | Zaragoza es frega les mans | Especial Judici 1-O\nZaragoza es frega les mans\nMarató de testificals d’agents antiavalots que van actuar a Barcelona i l’Hospitalet que fan content al fiscal\nper Quico Sallés (Tribunal Suprem) 15/04/2019 20:12\nDesena setmana del judici del procés. La jornada 31. El Tribunal de Manuel Marchena ha superat aquest dilluns els 200 testimonis. Un dia que ha començat amb la testifical del coautor dels atestats de la Guàrdia Civil contra l’independentisme, el comandant TIP N29100C, secretari del tinent coronel Daniel Baena, cap de la unitat de la policia judicial de la Guàrdia Civil a Catalunya. Un testimoni que a mans de les defenses, especialment inspirades, ha quedat rebregat. De fet, ha anat al Suprem ha carregar els neulers contra els Major dels Mossos, Josep Lluís Trapero, i ha implicar els encausats en el relat violent independentista. Ha anat pel broc gros i però els lletrats defensors l’han posat a lloc.\nDesprés d’aquest testimoni esperat, ha començat una autèntica marató de membres del Cos Nacional de Policia que van participar a Barcelona i a l’Hospitalet del Llobregat. Efectius integrats en els equips CAMEL, ORCA, LOBO o GAMO formats per agents de la Unitat d’Intervenció Policial així com membres de la Brigada Judicial i d’Informació. Han estat policies que com a denominador comú van resultar ferits arran de les seves intervencions. L’altre punt en comú ha estat la coincidència dels relats de suposada violència per descriure allò que necessita la veritable ànima d’aquest procés judicial, el fiscal de sala, Javier Zaragoza.\nL’acusació del ministeri públic està obsessionada en acreditar la “violència ambiental”, que Manuel Marchena va utilitzar per condemnar els manifestants que van envoltar el Parlament de Catalunya. Així mateix, l’estratègia de l’acusació és acumular força testimonis que articulin una estratègia organitzada de violència per evitar el compliment de la resolució judicial i aplanar el camí cap a la rebel·lió. Mentrestant les defenses es claven en acreditar que l’única violència que hi va haver fou la policial.\nLa Fiscalia manté la tàctica de citar centenars de testimonis policials que narració rere narració van arrodonint com un gota a gota el relat de la resistència activa, dels ferits, de l’insult cap a les forces policials espanyoles. L’objectiu és criminalitzar l’organització social de la protesta que serveixi de base per acabar té un objectiu clar: la rebel·lió, o en el millor dels casos, una sedició. Més enllà de la teatralització, la comparació amb els anys de plom a impostura i la dramatització dels relats que el Tribunal dóna per descomptat, el relat global des del punt de vista espanyol es va configurant. La intenció és acreditar un entramat polític i civil per dur a terme el referèndum i aplicar els seus resultats. Les testificals dels agents policials no són pas un simple coaching emocional.\nAra bé, l’excès en el relat també ha incomodat en algún moment a Marchena i al mateix fiscal Zaragoza, quan algun agent s’ha esverat i ha proferit expressions fins un punt ridícules per un agent de l’autoritat ensinistrat per l’ordre públic. “La meva mare es va haver de dutxar 200 vegades”,“No eran cánticos de rumba catalana eran cánticos de odio” o “El pitjor va ser la ferida en l’orgull de les cares d’odi”, han estat perles que han deixat anar els operatius que avui s’han enfilat a l’estrada. Fins i tot, Marchena ha demanat aturar, amb finezza, algun interrogatori. Però un punt a tenir present, ha estat l’agent del TIP 117.892 que ha tocat la fibra. “Portem una bandera espanyola a l’uniforme i no ho havia vist mai, insultaven a Espanya”, ha exclamat. “Són les tres cares de l’odi personal, l’odi a la policia, i l’odi a España”, ha sentenciat. Aquí la rau un dels secrets d’aquest judici.\n#Tribunal Suprem #CNP\nUna prova evident que tot és una farsa. Si tants policies haguessin rebut l'impacte d'una tanca, ho explicarien remarcant el moment: "De cop, un individu es va acostar i ens va tirar una tanca". Mai dirien: "Nos tiraron de todo: paraguas. piedras, material de obras, objetos, vallas..." Així no cola\nÉs increible, aquesta gent cobran un sou, els pagem entre tots. Jutges , fiscals...els ciutadans d'aquest pais, d'oso i pandereta, no tenim remei, així ens va. Les pelis de don corleone, no fan n, obra, a tot el que esta passant en aquesta m.... de espa\nQuina imaginació! si la fessin servir per alguna cosa positiva serien uns craks, però això seria demanar molt als garrulos de Borbonia\nA Etiòpia hi ha mes democracia que a Ñ. Els ñ de sempre han estat uns sapastres.\nPero que os han dado para que estéis tan mal??? os suena lo de blanco y en botella? mirar fanático en el diccionario por favor\nCarai nois que mentides sou\nPerdoneu però jo no i vist cap Hulk l'1 d'octubre per tant no i vist cap persona normal agafant una moto i llençar-la contra vosaltres, sou mentides, falsos i prevaricadors per tant Marchena ha de situar-se davant de tanta mentida.\nAYYYY, OTRA VEZ........ TIENEN VIDEOS, ATESTADOS, PRUEBAS, TESTIGOS......Ya no entiendo nada...como para meterse en vuestra cabecita.....ufff


Data: 11/05/20 12:55\nHola,des de fa poc m he adonat que m han sortit unes estries primes al costat de les cuixes i estic molt preocupada. Actualment no he tingut cap baixada de pes o pujada considerable pero degut a una operació si que el meu pes ha anat pujant i baixant uns 2-3kilos. El meu pes es totalment saludable i la meva dieta també es saludable. També faig esport dins de les possibilitats meves. És normal que m hagin sortit estries?M hauria de preocupar molt?\nData: 13/05/2020 09:52\nExpliques que t’han sortit estries, i ens demanes si t’hauries de preocupar. En principi no t’has de preocupar. Les estries surten per l’estirament de la pell, son completament NORMALS, totes tenim estries! El que passa que no estem acostumades a veure-les, perquè en la publicitat sempre les amaguen. I, no hi ha cap solució màgica que les faci desaparèixer, formen part del nostre cos. El meu consell és que segueixis una bona alimentació, un estil de vida saludable i que t’hidratis bé per prevenir-les. De totes maneres, si t’angoixa molt, pots anar a un dermatòleg perquè t’ho miri.\nFins la pròxima guapa!!


Quatre detinguts per atracar una llibreria de Blanes a punta de pistola - El Gerió Digital\nEls delinqüents es van endur un botí de 400 euros esgrimint una arma de mentida\nDiumenge, 18 d'agost de 2013 12:03h\nEls Mossos d'Esquadra han detingut quatre joves, d'entre 21 i 23 anys, que van atracar a punta de pistola una llibreria de Blanes. A les 6 de la tarda de dilluns, els mossos van saber que s'estava produint un atracament en un establiment comercial de la població.\nDos homes, que anaven a cara descoberta, van irrompre a la botiga armats amb una pistola i un ganivet de grans dimensions. Després d'amenaçar la treballadora, es van endur un botí de 400 euros de la caixa registradora i van fugir amb un vehicle. Amb la descripció dels lladres, els Mossos van localitzar un cotxe amb quatre persones a l'interior que podien ser els atracadors.\nDurant la recerca dels autors, una patrulla de seguretat ciutadana va interceptar un vehicle amb quatre persones a l'interior que coincidien amb la descripció facilitada dels autors.\nEls agents van aturar el vehicle i el van escorcollar. Sota els peus d'un dels ocupants van trobar la vestimenta utilitzada per l'atracament, la pistola de color negre i platejat que va resultar ser de boles de plàstic, el ganivet i els diners sostrets.\nLa policia els va detenir com a suposats autors d'un robatori amb violència i intimidació en un establiment. Els quatre joves tenen entre 21 i 23 anys, són de nacionalitat marroquina i equatoriana i són veïns de Girona, Salt i Mataró.\nEls detinguts, tres amb antecedents, van passar el 14 d'agost a disposició del jutjat d'instrucció en funcions de guàrdia de Blanes, que va ordenar l'ingrés a presó per a dos d'ells, un de 21 anys i nacionalitat equatoriana i l'altre de 23 anys i nacionalitat marroquina. Els altres dos han quedat en llibertat provisional.


Monasteri - L'Enciclopèdia, la wikipedia en valencià\nRevisió de 09:56 28 maig 2022 per Llana (Discussió | contribucions) (Pàgina nova, en el contingut: «thumb|250px|[[Monasteri d'Aigües Vives, Carcaixent]] Un '''monastasteri'''<ref>https://diccionari.llenguav…»)\nMonasteri d'Aigües Vives, Carcaixent\nUn monastasteri és un conjunt d'edificis a on habita una comunitat religiosa de monges. Els monasteris estan presents en la religió cristiana i budista.\nDins dels monasteris cristians se pot parlar d'abadia o si l'establiment religiós és dirigit per un abat o de priorat si és de menor importància i sol dependre d'un atre monasteri.\nEls habitants d'un monasteri, nomenats monges se dediquen a la vida contemplativa i en consequència solen trobar-se en llocs apartats i rurals. Per atra banda, els habitant dels convents, nomenats flares, opten per una vida activa dedicada a l'ensenyança, la caritat i el proselitisme, i solen trobar-se en un entorn urbà.\nObtingut de «https://www.lenciclopedia.org/w/index.php?title=Monasteri&oldid=205171»\nEsta pàgina fon modificada l'última volta el 28 maig 2022 a les 09:59.


B&B Valmarecchia Poggio Berni Itàlia - Ofertes d'hotels amb els MILLORS DESCOMPTES EN LÍNIA\nvia Santarcangiolese, 6140, Poggio Berni, Poggio Berni, Itàlia, 47824 - Molt bona ubicació - Veure al mapa\nMés informació sobre B&B Valmarecchia\nAl visitar Poggio Berni, vosté es sentirà com a casa a B&B Valmarecchia, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix B&B Valmarecchia asseguren una estada plaentera als seus clients. Per anomenar algunes de les comoditats de l'hotel, hi ha Wi-Fi gratuït en totes les habitacions, magatzem d'equipatge, aparcament de cotxes, habitació familiar, servei de bugaderia.\nA més, totes les habitacions ofereixen una gran varietat de comoditats com ara calefacció, escriptori, llits extrallargs (> 2 metres), ventilador, aparell de televisió per satisfer els clients més exigents. Durant el dia podeu gaudir de l'atmòsfera relaxant de jardí. Amb una localització ideal i amb comoditats imbatibles, B&B Valmarecchia no troba competidors en cap categoria.\nPoggio Berni Pensions


Revisió del 01:54, 25 març 2012\nRevisió del 01:53, 25 març 2012 (modifica)\n(→Tasca política: com al món només hi ha una universitat...)\nRevisió del 01:54, 25 març 2012 (modifica) (desfés)\nEn 1974 va organitzar a [[París]] les trobades de [[Joan d'Espanya|Joan de Borbó]] amb els grups republicans i [[Ruedo Ibérico]], on va manifestar el seu rebuig del nomenament de Joan Carles com a successor. Aquest mateix any va ser organitzador i coordinador de la [[Junta Democràtica d'Espanya]], redactant tots els seus manifestos i fundant un centenar de Juntes locals i sectorials per tota Espanya. Va donar el discurs de presentació de la Junta al [[Parlament Europeu]] a [[Estrasburg]]. En 1976 va organitzar la fusió de la [[Junta Democràtica d'Espanya]] i la Plataforma de Convergència ([[Platajunta]]), de la qual també va ser Coordinador. Aquest any també va organitzar la primera convocatòria nacionalestatal sota el lema "Amnistia-Llibertat", presidint la històrica manifestació de Las Palmas. A les [[eleccions generals espanyoles de 1977]] es presentà com a candidat del [[Frente Democrático de Izquierdas]] (FDI), però va obtenir uns resultats minsos i no fou escollit diputat.\nObtingut de «https://ca.wikipedia.org/wiki/Especial:MobileDiff/9178954»


Les obres del carrer Barcelona de l'Escala costaran un 35% menys - Empordà\nLes obres del carrer Barcelona de l'Escala costaran un 35% menys\nEl darrer ple de l'Ajuntament va adjudicar les obres d'urbanització a l'empresa Rubau Tarrés, que ha presentat una proposta més barata que el preu de sortida de la licitació\nEMPORDA.INFO 04.10.2016 | 12:23\nEl ple de l'Ajuntament de l'Escala va aprovar l'adjudicació de les obres d'urbanització dels carrers Barcelona, Ventalló, Ginesta i Vendrell a l'empresa Rubau Tarrés, que ha presentat una proposta un 35% més barata que el preu de sortida de la licitació. El ple també ha aprovat definitivament el projecte de la segona fase del front marítim i ha tret a licitació aquesta obra.\nEl projecte d'urbanització dels carrers Barcelona, Ventalló, Ginesta i Vendrell costaran finalment 806.043 euros, un 35% menys del preu de licitació. Aquesta va ser l'oferta més baixa de les 17 que es van presentar al concurs públic i va ser presentada per l'empresa Rubau Tarrés.\nAixò suposarà també una rebaixa important dels costos per als veïns. En aquest sentit, el regidor d'Urbanisme, Josep Bofill, també va apuntar que està previst establir fòrmules per facilitar els pagaments de les contribucions especials a aquelles persones que tinguin dificultats per assumir-les.\nD'altra banda, el ple ha aprovat definitivament el projecte de la segona fase del front marítim del nucli antic, així com el plec de clàusules per adjudicar les obres. Des de l'aprovació inicial no s'havia presentat cap al·legació referent a aquesta segona fase, que està previst que s'executi aquest hivern.


El govern municipal defineix com "actualització" la pujada d'impostos - Teleponent\nInici Política El govern municipal defineix com “actualització” la pujada d’impostos\nEl govern municipal defineix com “actualització” la pujada d’impostos\nEl govern d'ERC, JxCat i del Comú aposta per incrementar les tarifes de zona blava "després de molts anys en què no s'hagin tocat" en un 10% de mitjana\nImatge dels tinents d'alcalde de la Paeria de Lleida, Anna Campos, Montse Pifarré i Sergi Talamonte, abans de la presentació de la proposta d'ordenances fiscals 2020\nEl govern de l’Ajuntament de Lleida ha presentat la proposta d’ordenances fiscals per al 2020 que aposta per la progressivitat fiscal, l’actualització de les taxes d’acord a l’IPC i per bonificacions, “perquè la pressió fiscal recaigui molt poc a les famílies i al petit i mitjà comerç”.\nPel que fa a l’IBI, es preveu aplicar un tipus de gravamen superior a aquells immobles “de gran valor” no destinats a ús residencial, mentre en la resta s’incrementarà aquest impost d’acord amb l’IPC. En concret, del total de 111.850 immobles de la ciutat, la Paeria preveu aplicar un gravamen més elevat en l’IBI a 665.\nTambé es preveu aplicar un recàrrec del 50% en l’IBI a aquells immobles residencials desocupats amb caràcter permanent, quan siguin tres o més. D’altra banda, les ordenances preveuen un increment en les tarifes de zona blava d’un 10% de mitjana, després d’anys en què s’han mantingut congelades.\nLa proposta d’ordenances fiscals per al 2020 presentada aquest dijous per l’equip de govern i que es debatrà en el Ple extraordinari del 16 d’octubre preveu una “actualització” de taxes en funció de l’increment de l’IPC del darrer any, que és de l’1,4%.\nL’aposta d’ERC, JxCat i el Comú és avançar cap a la progressivitat fiscal i l’aplicació de bonificacions que afavoreixin la transició ecològica i una fiscalitat “socialment més justa”, segons ha remarcat la sisena tinenta d’alcalde i regidora de Recursos Municipals i Hisenda, Montse Pifarré.\nAixí, ha explicat que el govern municipal vol fer front a la situació econòmica i financera “que s’ha trobat” en arribar a la Paeria “amb una gestió responsable de les finances públiques” amb els objectius de “reduir l’endeutament el qual pot paralitzar moltes de les accions de govern” i “complir amb el compromís del govern municipal de millorar la vida de les persones”.\n665 immobles d’ús no residencial de “gran valor” hauran de pagar més d’IBI\nLa proposta preveu aplicar un tipus de gravamen diferenciat en l’Impost de béns immobles (IBI) “per a determinats usos i només als valors cadastrals més elevats” com ara grans superfícies comercials o hotels de luxe.\nSegons Pifarré, “s’ha fet un tall cadastral alt perquè no afecti a les famílies ni a la petita ni mitjana empresa i només afecti a immobles de gran valor”.\nD’aquesta manera, hauran de pagar un tipus més elevat en l’IBI aquells immobles destinats a oficines, amb un valor cadastral superior als 350.000 euros; a ús industrial (470.000 euros); comercial (350.000 euros); solars i terrenys sense edificar (345.000 euros); immobles d’ús sanitari (950.000 euros); d’oci i hostaleria (1,5 milions d’euros), i immobles que acullen espectacles (amb un valor cadastral de més d’1,5 milions d’euros).\nD’un total de 111.850 immobles de la ciutat s’aplicarà un gravamen més elevat en l’IBI a 665, segons els càlculs del govern municipal. En aquests, s’aplicarà un tipus de l’1,20, excepte en els solars i terrenys sense edificar, que serà de l’1,29. En la resta d’habitatges l’actualització de l’IBI anirà en funció de l’increment de l’IPC del darrer any, que serà d’entorn un 1,3%.\nAixí mateix, s’exigirà un recàrrec del 50% als immobles d’ús residencial que es trobin desocupats de caràcter permanent, amb l’objectiu de “contribuir a resoldre el problema de l’habitatge a Lleida”. Serà condició per aplicar aquest recàrrec que els propietaris posseeixin tres o més immobles residencials desocupats, segons ha remarcat Pifarré.\nD’altra banda, s’estableixen bonificacions en l’IBI destinades a promoure la transició energètica, a millorar la situació de manca d’habitatge social i a protegir les zones amb menys serveis.\nPer una banda, es bonificarà el 50% de l’impost a aquells immobles que efectuin instal·lacions fotovoltaiques. També hi haurà una bonificació del 90% a aquelles persones físiques que s’adscriguin al programa de mediació per al lloguer social que gestiona l’Oficina Local d’Habitatge de la Paeria,\nLa proposta d’ordenances també preveu una bonificació del 10% per als habitatges situats en sòl rústic en tota la zona de l’Horta, així com en els nuclis de Sucs i Raimat. A la vegada, s’incrementa fins al 95% la bonificació actual del 80% als immobles corresponents a edificacions de naturalesa rústica “indispensables per al desenvolupament d’activitats agràries i ramaderes”.\nIncrement de l’IAE i l’ICIO\nEn el cas de l’Impost sobre activitats econòmiques (IAE), que afecta aquelles empreses que facturen anualment més d’un milió d’euros, la proposta d’ordenances fiscals per a l’any vinent preveu un increment d’entre un 2% i un 5% d’aquest impost, en funció de la classificació de les categories dels carrers on s’ubiquin.\nAixí mateix, s’introdueix una bonificació per aquelles empreses que instal·lin tecnologia fotovoltaica que serà de fins el 50% del cost de la instal·lació, i també es bonificaran aquelles empreses que contractin el subministrament elèctric a altres empreses que proporcionen energia 100% renovable.\nPel que fa a l’Impost sobre construccions, instal·lacions i obres (ICIO), passa del 3% actual al 3,25% sobre el cost de l’obra. Pifarré ha reconegut que “els terminis per donar les llicències són molt llargs” i ha dit que l’objectiu de l’actualització d’aquest impost és que “reverteixi en millorar l’eficàcia” del servei que s’està oferint.\nD’altra banda, el govern de la Paeria preveu “adaptacions tarifàries menors” en el cas dels mercats ambulants, amb l’aplicació d’una diferenciació de taxes entre el mercat del Barris Nord i el del Camp d’Esports per tal d’afavorir a la “dinamització” d’aquest darrer.\nLes tarifes de zona blava, un 10% més cares\nEl govern d’ERC, JxCat del Comú aposta per incrementar les tarifes de zona blava “després de molts anys en què no s’hagin tocat”.\nAquest increment serà d’un 10% de mitjana. En concret, el preu de la primera hora d’estacionament passa dels 0,95 euros actuals a 1,05 euros; la segona hora, d’1 euro a 1,15 euros, mentre el preu de la darrera mitja hora, passa de 0,50 euros a 0,65 euros.\nD’altra banda, el govern municipal preveu portar també al Ple extraordinari del 16 d’octubre el Compte General de la Paeria del 2018, segons ha dit Pifarré. La legislació vigent, però, estableix que els comptes s’haurien d’aprovar abans de l’1 d’octubre per tal que el consistori els trameti a la Sindicatura de Comptes abans del dia 15 del mateix mes, tal com ha recordat aquest dijous el grup del PSC.\nEl cap de l’Oposició, Fèlix Larrosa, ha demanat al govern de la Paeria “que convoqui un Ple extraordinari en format de Junta General per aprovar els comptes de l’EMU i procedir d’aquesta manera a l’aprovació del Compte General de la Paeria”. (acn)\nArticle anteriorMor un ciclista de Torregrossa en un accident a Girona\nArticle següentLa UdL participa en un estudi per millorar el benestar de les gallines ponedores


About: Vallter 2000\nVallter 2000 és una estació d'esquí de l'extrem nord del Ripollès, a les Comarques Gironines. Com el seu nom indica està situada en el curs del riu Ter, concretament la seva zona axial (el seu naixement). Emmarcada pels pics de Bastiments, Gra de Fajol i de la Dona, l'estació ocupa doncs la part nord del circ d'Ulldeter i l'occidental del de Morens. Les cotes de l'estació abracen des dels 2000 fins als 2500 metres, si bé la base de serveis i l'aparcament principal no estan situats a la cota més baixa sinó pels volts dels 2200 metres, des d'on surten tots els remuntadors excepte dos (el telecadira que prové de baix de tot i un telesquí que s'endinsa en el clot de les Xemeneies, i que fou escurçat per culpa del perill d'allaus). La seva presència ha suposat un factor econòmicament important per la vall de Camprodon, i probablement ha contribuït a augmentar l'atractiu turístic de pobles de la zona. D'altra banda, el trànsit que genera desborda l'estructura urbana de certs pobles i colònies que cal travessar per arribar-hi, com per exemple, Setcases. (ca)\nVallter 2000 és una estació d'esquí de l'extrem nord del Ripollès, a les Comarques Gironines. Com el seu nom indica està situada en el curs del riu Ter, concretament la seva zona axial (el seu naixement). Emmarcada pels pics de Bastiments, Gra de Fajol i de la Dona, l'estació ocupa doncs la part nord del circ d'Ulldeter i l'occidental del de Morens. (ca)\nVallter 2000 (ca)


El Festival de Jazz manté l'aposta d'estendre's per la comarca - Canal Terrassa\nEl Festival de Jazz manté l’aposta d’estendre’s per la comarca\nJosep Maria CodinaData: 17/02/22\nEl 41è Festival Jazz Terrassa estén la seva programació a la comarca. Com ja ve sent habitual hi haurà programació de jazz mentre duri el Festival a Matadepera, Vacarisses i Viladecavalls, en una aposta pel compromís amb el teixit cultural d’aquestes poblacions. Aquesta edició vol consolidar la relació amb els agents culturals i les escoles de música de les ciutats veïnes programant quatre concerts. Així Matadepera estrena un nou escenari emplaçat al Parc del Bosquet, on acollirà el divendres 18 de març el concert de 12 to 12 Quintet, un projecte amb inspiració del jazz dels anys 50 i amb una amplitud de registres i complicitats en directe.\nEn el mateix espai, dissabte 19 de març a les 12h del migdia la Fredi’s Jazz Band, la big band sorgida de l’Escola de Música Frederic Mompou de Matadepera, oferirà una varietat del seu repertori en directe. Pel divendres 18 de març, el Casal de Cultura de Vacarisses acollirà la presentació del nou àlbum de Jazz Pretenders, Big Jump (Blue Moon, 2021), a la foto. La formació, liderada per Jordi Blanch, que s’endinsa en els territoris de la fusió amb ritmes trepidants, groove i improvisació creativa, comptarà amb la col•laboració de Marian Barahona. Scaramanga, capitanejada pel guitarrista Héctor Martín i el saxofonista Pere Miró, presentaran dissabte 19 de març a Viladecavalls, una combinació de composicions originals carregades de missatge, energia i potència amb temes totalment ballables.\nCompletarà la sessió, el combo de jazz de l’Escola de Música Pau Casals. Finalment el dissabte 26, Vacarisses reeditarà el tradicional Esmorjazz, que enguany suma la 5a edició. Ho farà de la mà de la banda intergeneracional 4 Against The Blues & Roger Félez, on el talent i l’expertesa sintonitzen a la perfecció i on el soul, el funk, el blues i el rock conformen un repertori estilístic amb versions de BB. King, Eric Clapton, Buddy Whittington o Johnny Winter. Abans però obrirà la matinal, a la Plaça Major la Banda de l’Escola Municipal de Vacarisses.\nD’altra banda l’edició 2022 recuperarà les activitats adreçades al públic infantil i familiar que per primera vegada acollirà La Biblioteca Central. Per una banda, la sessió Nascuts per llegir • Jazz Menut a càrrec de la cantant, pianista i compositora Carolina Alabau, i per l’altra, un taller infantil i un aperitiu musical amb el trompetista Josep Mª Farràs. L’aliança amb el Conservatori Municipal de Música es traduirà en una masterclass a càrrec del saxofonista Lluc Casares i amb un concert de combos i jam session a l’Auditori Municipal. El suport cap al nou planter de músics culminarà amb el concert Big Jove Non Stop, diumenge 13 de març a la Nova Jazz Cava, on participaran la Big Band del Conservatori Terrassa i també la del Conservatori de Sabadell.\nEl Cine-Club d’Amics de les Arts i Joventuts Musicals passarà la pel•lícula Blues In The Night (EEUU, 1941) a la que es sumaran les projeccions a la Nova Jazz Cava dels films Francesc Burrull: un buit que s’ha d’omplir (Espanya, 2021) i Trance (França, Espanya, Itàlia, 2020) d’Emilio Belmonte. Finalment, la Casa de la Música de Terrassa, l’espai G d’Art, el MNACTEC o l’associació Terrassahopers mantenen enguany el vincle col•laboratiu acollint concerts o activitats paralel•les a les seves respectives seus.\nUna empresa egarenca distribueix un sistema per comprar les hortalisses encara vives a les botigues d’alimentació\nDues jornades informatives donen a conèixer les propostes de futur del Districte Zero


Agregadors - Weblogs.CAT\nPost tagged with ‘Agregadors’\nBitàcoles, diaris digitals personals en català\nBy José M. Pérez, on 20 de gener de 2007\nBitacoles.net es un agregador de feeds de blogs en català. El seu objectiu es ser una eina que ajudi a potenciar i a donar a conèixer la comunicat de bitàcoles en català i així, potenciar el català a la xarxa.\nEs un projecte modest encara. Queda lluny de projectes clònics de Technorati que existeixen per a altres llengües, però ja fa un bon servei per la creixent comunitat de blogs en català. Es una eina molt útil per promocionar nous blogs i donar-los a conèixer.\nA Bitacoles.net trobaràs els blogs (han de registrar-se primer) que han estat actualitzats en les darreres 24 hores. A més disposa d’un cercador que actúa sobre els feeds dels blogs registrats. Com més articles publica un blog, més beneficiat sortirá en aquest sistema, ja que romandrà més temps en portada.


Ferran Aguiló | 21 novembre 2007\nSembla curiosa aquesta dèria per trobar similituds que tenim els humans, encara que aquestes siguin forçades per la imaginació o per la conveniència. Ho dic perquè la notícia que el Govern municipal de la senyora Calvo ha enviat a la Fiscalia una denúncia sobre el comportament suposadament il·lícit d'un funcionari tot d'una ha trobat paral·lelisme amb la famosa operació Guateque engegada per la Fiscalia dins l'Ajuntament de Madrid. Què voleu que vos digui? Jo no n'hi trob per enlloc. Cert que ambdós afecten el negociat d'Urbanisme i el clàssic d'untar corrioles perquè els papers lleneguin millor per la burocràcia municipal. I punt. Fins aquí les semblances. Bé, perdonau, me n'oblidava d'una altra de molt important: ambdues accions contra la corrupció parteixen de denúncies ciutadanes, de gent que no entenia aquesta rèmora d'un passat caciquil. A partir d'aquí, tot són importants diferències entre els dos casos. A Madrid, la corporació, tot i tenir denúncies ciutadanes, no havia mogut un dit fins que la policia judicial entrà a sac en les seves dependències. Des d'aquí no els acús de complicitat només perquè no en tenc proves. Mentre que tenim proves fefaents del contrari a Palma: és l'equip de govern el que s'interessa per la denúncia ciutadana i decideix investigar. Aquesta, per mi, és una diferència substancial i que aporta valor a la promesa de fer una regeneració democràtica en la institució. Una regeneració que ha de servir perquè els possibles corruptibles s'ho pensin dues vegades i perquè els ciutadans pressionats per ells no s'ho hagin de pensar ni una: la institució està del seu costat i no amagarà les conductes dubtoses del seu personal. Per cert: és d'agrair que la cap de l'oposició, l'exbatlessa Cirer, s'hagi situat al costat de qui pretén netejar la institució. Pels anys que duia contractat el presumpte delinqüent, l'anterior equip el patí però no el contractà. Qui, com i per què ho va fer són preguntes massa fàcils de respondre malgrat que l'omertà que sol enfosquir aquests casos ens impedeixi saber-ho per veredicte judicial. S'arribi fins allà on s'arribi, ja s'ha partit d'un bon punt de sortida: la voluntat política d'expulsar la corrupció i les seves ombres de les institucions. Ja és molt des d'allà on venim.\nM'estim més parlar poc de les darreres sentències emeses per tribunals sobre allò que afecta la llibertat d'expressió. Vist com les gasten jutges i fiscals, deix per a la clandestinitat els comentaris que m'atreviria a fer a Hyde Park sobre la reina d'Anglaterra sense patir més que per la possibilitat de glapir un constipat. Només un detall: el tribunal d'excepció, que és l'Audiència Nacional, s'ubica a Madrid per allò del centralisme però no és, o no figura per enlloc en les normes que el defineixen, un tribunal madrileny; llevat que resolguin ses senyories que tot Espanya és un «Madrid desubicat». Ho dic perquè el magistrat que negà el dret a parlar en català als jutjats per cremar les fotografies del monarca espanyol s'aferrà -ell sabrà amb quina base- a la idea que el català no és cooficial a Madrid. Darrerament, les sentències destil·len saviesa i aporten coneixements abans desconeguts: la «ciència» jurídica avança que és una barbaritat...


Hangviller - Viquipèdia, l'enciclopèdia lliure\n48° 48′ 35″ N, 7° 13′ 45″ E / 48.8097°N,7.2292°E / 48.8097; 7.2292Coord.: 48° 48′ 35″ N, 7° 13′ 45″ E / 48.8097°N,7.2292°E / 48.8097; 7.2292\nHangviller és un municipi francès, situat al departament del Mosel·la i a la regió del Gran Est. L'any 2007 tenia 277 habitants.\nEl 2007 la població de fet de Hangviller era de 277 persones. Hi havia 96 famílies, de les quals 20 eren unipersonals (16 homes vivint sols i 4 dones vivint soles), 28 parelles sense fills, 44 parelles amb fills i 4 famílies monoparentals amb fills.\nEl 2007 hi havia 115 habitatges, 103 eren l'habitatge principal de la família, 4 eren segones residències i 8 estaven desocupats. 98 eren cases i 17 eren apartaments. Dels 103 habitatges principals, 80 estaven ocupats pels seus propietaris, 17 estaven llogats i ocupats pels llogaters i 5 estaven cedits a títol gratuït; 4 tenien dues cambres, 11 en tenien tres, 12 en tenien quatre i 75 en tenien cinc o més. 87 habitatges disposaven pel capbaix d'una plaça de pàrquing. A 40 habitatges hi havia un automòbil i a 47 n'hi havia dos o més.\nPiràmide de població de Hangviller el 2009.\nEl 2007 la població en edat de treballar era de 164 persones, 131 eren actives i 33 eren inactives. De les 131 persones actives 112 estaven ocupades (70 homes i 42 dones) i 19 estaven aturades (7 homes i 12 dones). De les 33 persones inactives 9 estaven jubilades, 6 estaven estudiant i 18 estaven classificades com a «altres inactius».\nEl 2009 a Hangviller hi havia 104 unitats fiscals que integraven 273 persones, la mediana anual d'ingressos fiscals per persona era de 17.037 €.\nDels 11 establiments que hi havia el 2007, 1 era d'una empresa alimentària, 1 d'una empresa de fabricació d'altres productes industrials, 2 d'empreses de construcció, 3 d'empreses de comerç i reparació d'automòbils, 2 d'empreses d'hostatgeria i restauració, 1 d'una empresa financera i 1 d'una empresa immobiliària.\nDels 5 establiments de servei als particulars que hi havia el 2009, 1 era una oficina bancària, 1 taller de reparació d'automòbils i de material agrícola, 1 guixaire pintor, 1 fusteria i 1 restaurant.\nL'any 2000 a Hangviller hi havia 5 explotacions agrícoles.\nA Wikimedia Commons hi ha contingut multimèdia relatiu a: Hangviller\nRésumé statistique[Enllaç no actiu] Fitxa resum de dades estadístiques de Hangviller a l'INSEE.\nÉvolution et structure de la population[Enllaç no actiu] Fitxa amb el detall de dades de Hangviller a l'INSEE\nObtingut de «https://ca.wikipedia.org/w/index.php?title=Hangviller&oldid=29192940»\nLa pàgina va ser modificada per darrera vegada el 11 gen 2022 a les 02:58.


octubre | 2014 | AMPA CEIP CARLES SALVADOR\nProcés electoral junta de l’AMPA\nPosted on 29 de octubre de 2014 por Carolina\nHui ha acabat el términi per a presentar-se a la nova Junta de l’AMPA.\nNingú no s’ha presentat, per tal cosa, el termini s’allarga fins el proper dia 5 de novembre, dia de les eleccions.\nSi aquest dia no hi ha ningú candidat, la junta de l’AMPA ha decidit elegir una persona com a candidata per a la presidència, si en última instància aquesta persona accepta passariem a obrir candidatura dels altres càrrecs i continuar amb el mateix procediment.\nLes eleccions es celebraran en Junta extraordinària el proper dia 5 de novembre a les 16:30 h amb el següent ordre del dia:\n1.- Presentació o elecció de les candidatures.\n4.- Creació de la nova Junta de l’AMPA.\n5.- Gestions que calen fer per al canvi. (Si dona temps).\nPosted on 20 de octubre de 2014 por Carolina\nLes eleccions al Consell Escolar seran el proper 27 de novembre. Cal formar la junta electoral amb 4 pares o mares a part dels profesors. La seua funció principal serà estar el dia de les eleccions i fer el recompte. Hi pot participar qualsevol pare o mare de l’escola que no vullga ser candidat.\nPer favor si voleu ajudar d’aquesta manera comunicar-lo a Rosa, la presidenta de l’AMPA o a Vitxi al llarg d’avui o com a molt demà. També podeu contestar al nostre correu.\nPenseu que també podeu ser candidats i prompte s’obrirà el términi de candidatures.\nSi esteu interessats podeu vore la resolució adjunta: Resolució Consell Escolar\nPublicado en Activitat, AGENDA, Eleccions\t| Deja una respuesta\nPosted on 15 de octubre de 2014 por Carolina\nInformació que hem rebut des de FAPA al voltant de la jornada continuada.\nDescarrega la guia Jornada continuada FAPA\n1ª TERTULIA DE FAMILIES I MESTRES\nPosted on 9 de octubre de 2014 por Carolina\nGràcies al vostre suport de l’any passat, contestant el qüestionari sobre convivència escolar, vam trobar que les vies de comunicació entre les famílies i l’escola es podien millorar.\nAixí vam pensar de crear Un nou espai de diàleg i alhora de reflexió, una nova aventura on famílies i mestres pugem compartir idees i expectatives respecte a l’educació dels nostres fills i alumnes.\nEs tracta de dialogar entre tots, no d’una xarrada per part d’un expert. La idea és que tothom senta la llibertat d’expressar les seues opinions.\nLa tertulia tindrà lloc el dimarts 14 d’Octubre a les 16:30 hores. Els xiquets quedaran a cura d’una monitora.\nPublicado en Activitat, AGENDA, Cursos\t| Deja una respuesta\nELECCIONS DE LA NOVA JUNTA DE L’AMPA\nEl dia 5 de novembre de 2014 seran les eleccions per a la nova Junta de l’AMPA. La durada d’aquesta nova Junta serà de dos anys fins a unes noves eleccions. Són molt importants les tasques exercides per l’Associació de Mares i Pares d’Alumnes. Qualsevol pare, mare o tutor d’alumnes de l’escola pot presentar-se com a candidat i pot participar en la votació. El procediment serà el següent:\nEls càrrecs a triar seran: President, Vicepresident, Secretari, Tresorer i Vocals.\nPlaç de presentació de candidatures: Des de 2 d’octubre fins al 29 d’octubre.*\nFormes de presentació de candidatura: Dient-lo directament a l’actual presidenta, deixant un paper a la bústia de l’AMPA amb el nom del candidat i el del seu fill o filla.\nEl 30 d’otubre es publicaran els candidats presentats.


Hotel Belveder Pag Croàcia - Ofertes d'hotels amb els MILLORS DESCOMPTES EN LÍNIA\nVeli Brig 20, Pag, Pag, Croàcia, 23250 - Veure al mapa\nHabitació Doble - 1 o 2 Llits amb Balcó i Vista sobre el Mar (Double or Twin Room with Balcony - Sea View)\nAl visitar Pag, vosté es sentirà com a casa a Hotel Belveder, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Hotel Belveder, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen Wi-Fi gratuït en totes les habitacions, aparcament de cotxes, transport hotel/aeroport, restaurant, ascensor.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, balcó/terrassa, aparell de televisió, plat de dutxa, sala d'estar a cada habitació. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Hotel Belveder la base perfecta per a gaudir de la seva estada a Pag.\nTots els tipus de viatgers (311) Parelles (177) Viatgers en solitari (4) Famílies amb infants petits (55) Famílies amb infants grans (29) Grups (51)


El Petit de Cal Eril estrena el videoclip de ‘Com quan dormim’ • Ràdio Capital de l'Empordà\nEl Petit de Cal Eril publica avui divendres “Com quan dormim”, una cançó completament nova que apareix coincidint amb els últims concerts de la gira “Energia fosca”.\nEl nou single ja es pot escoltar a totes les plataformes digitals i compta també amb un oníric videoclip realitzat per Escafior Films. En format físic, apareix en una edició limitada en vinil 7″ que només es podrà aconseguir als concerts, a la Bankrobber Store i al Colmado Eril.\n“Com quan dormim” és una cançó nova, enregistrada i produïda pel mateix grup al setembre al seu estudi de Guissona, en un gravador analògic de 8 pistes. Jordi Matas i Joan Pons s’han fet càrrec de la mescla, i ha estat masteritzada per Heba Kadry a Brooklyn (NY, USA). A la cara B l’acompanya “Close to me”, la versió del clàssic de The Cure que el grup va estrenar durant el primer confinament. Les dues cançons estan connectades per la son i els somnis, en una aproximació a l’inconscient.\nEl Petit de Cal Eril oferirà aquest desembre les cinc últimes actuacions de la gira ”Energia Fosca”, que haurà superat els 60 concerts. Tindran lloc a Terrassa (5/12, sala Fred Astaire), Girona (7/12, Auditori), Barcelona (12/12, doble passi a la sala Barts compartit amb Ferran Palau), Valls (13/12, Teatre Principal) i Lleida (18/12, Cafè del Teatre). Com a epíleg final, el grup actuarà ja al febrer al Teatro Reina Victoria de Madrid (20/2).\nL’entrada El Petit de Cal Eril estrena el videoclip de ‘Com quan dormim’ ha aparegut primer a Primera Fila.\nArticle anteriorNovetats de la setmana: Shawn Mendes, Arctic Monkeys, Yungblud, Rosalía\nArticle següentEl Festival de Torroella presenta una exposició recordant els 40 anys


lo carrer del riu: 15/12/2007\nEl Barça s'imposa a Mestalla:\nValència 0 - Barça 3\nEls homes de Rijkaard s'han mostrat agressius i precisos en el toc, i han ofert grans i boniques jugades que el València no ha pogut respondre. Puyal 151207\nL'onze titular ha sortit al camp sense Ronaldinho i, com ja comença a ser habitual, el seu lloc l'ocupa Andrés Iniesta, que juga el seu partit oficial número 200 amb la samarreta blaugrana. Deco també ha començat a la banqueta. El Barça ha sortit amb molta força i ja en el minut 3 de la primera part Eto'o ha rebut una pilota de Messi que no ha aconseguit controlar bé i que ha anat a parar a les mans de Cañizares per ben poc. La pressió ha continuat i en el minut 12 el camerunès ha marcat el primer gol després de giravoltar a l'interior de l'àrea. De nou, ha rebut la pilota de Messi i amb potent xut amb l'esquerra ha fet impossible l'estirada de Cañizares. Dos minuts més tard, s'ha presentat la primera ocasió pel València però la pilota ha sortit per sobre de la porteria de Valdés. En el minut 26 de la primera part Eto'o ha demostrat de nou la seva força amb un gran gol, en una jugada sensacional en què gairebé tots els integrants del Barça han tocat l'esfèric. Cañizares no ha pogut gairebé reaccionar. El col·legiat basc Eduardo Jesús Iturralde González ha afegit 3 minuts a la primera part del partit, potser la millor de la temporada dels blaugrana. El tercer gol del FC Barcelona ha arribat en el minut 61 de partit de la mà de Gudjohnsen, que ha rebut la pilota de Giovani. Tres minuts més tard Deco ha substituït a Touré Yaya. Si Touré hagués vist una altra groga no hagués pogut jugar el clàssic al Camp Nou. Immediatament després, Bojan ha sortit per Eto'o. Ja en el minut 90, Deco ha vist la groga per tocar la pilota amb la mà, targeta que es converteix en la sisena del portuguès en el que portem de lliga. En el primer minut del descompte, el València ha tingut una primera oportunitat en un llançament de falta que ha tret fora Valdés i, una segona, després d'un xut d'Albelda, que ha acabat sortint fora de la porteria blaugrana. A Samuel Etoo Mestalla l'ha aplaudit de veritat i per moltes coses. Per la bellesa dels seus dos gols, però al mateix temps perquè ha castigat un desastrós València en què Koeman ha acabat jugant amb nois del planter com si tan sols volgués demostrar que no té remei la crisi. Al final del partit, Mestalla ha tret els mocadors blancs i ha xiulat als seus.\nMés d'un miler de persones es manifesten a Tortosa per exigir la fi de les agressions a les Terres de l'Ebre\nMés d'un miler de persones s'han manifestat aquest dissabte al vespre a Tortosa per exigir la fi de les amenaces i les agressions ecològiques, econòmiques i socials que s'estan produint al conjunt de les Terres de l'Ebre. Amb el crit de 'Ja n'hi ha prou', els manifestants han volgut expressar el seu malestar davant la reiteració de projectes agressius contra el territori que s'estan planificant. Possibles transvasaments d'aigua de l'Ebre, el risc de ser la seu del cementiri dels residus de totes les centrals nuclears espanyoles, massificació de molins de vent a la Terra Alta i davant les costes de l'Ebre, així com la instal·lació d'un dipòsit de gas de dimensions gegantines són els principals camps de batalla. La manifestació ha servit per demostrar que la comunitat ebrenca «no tolerarà les agressions al territori», tal com deia el comunicat de les plataformes. El text també és contundent quan diu: «La gent de l'Ebre no és submisa i hem après a lluitar i lluitarem fins que el nostre futur estigui tant assegurat com el de qualsevol altra regió del país».\nEn els parlaments del final de la marxa, un portaveu de la Coordinadora Anticementiri Nuclear, Juli Loràs, ha assegurat: «Les agressions no són problemes aïllats, sinó un de sol, la marginació de les nostres terres des de fa 60 anys» va dir. Per aquest motiu, segons Loràs, l'Ebre té ara més que mai el dret a decidir sobre el seu futur ja que no ho ha fet durant anys. A més, un dels portaveus de la PDE, Manolo Tomàs, ha cridat a la unitat de la comunitat ebrenca i a la seva mobilització per defensar el riu ja que «si es perd l'Ebre es perd el futur del territori». Tomàs també ha dit que la dignitat de la gent de les Terres de l'Ebre «no està en venda».\nLes plataformes també han dit que l'Ebre no ha de ser ni l'abocador ni el generador d'energia del país. En la marxa també hi ha hagut referències als mitjans de comunicació públics, als què han demanat que canviïn «la visió de territori que transmeten i surtin del centralisme barceloní».\nEl PSC i ICV es coordinen per frenar l'avanç del sobiranisme\nEl PSC i ICV han mogut fitxa en el tauler que des de fa uns mesos està movent el centre polític de Catalunya cap a posicions més independentistes perquè confien que hi ha una majoria social que no vol triar entre l’espanyolisme del PP i el sobiranisme en el qual inclouen tant CiU com ERC. La tercera via que proposen es diu federalisme i, malgrat que és un model a seguir que no és nou per als dos partits, consideren que l’actual situació política demana més que mai un reforçament de la visió federal del catalanisme per evitar que el debat es radicalitzi.\nAquesta és la conclusió a la qual van arribar en un sopar fa uns dies, pels volts del pont de la Puríssima, el viceprimer secretari i portaveu del PSC, Miquel Iceta; el secretari d’organització socialista, José Zaragoza; el president d’ICV i conseller d’Interior i Relacions Institucionals, Joan Saura; i el secretari general ecosocialista, Jordi Guillot.\nIceta va reconèixer ahir que, perquè triomfi aquesta tesi, “hi ha d’haver també federalistes a l’altre costat”, perquè és un sistema que vol “reciprocitat”. Des de l’Estat, segons el viceprimer secretari socialista, s’haurien de donar passos en aquest sentit, perquè “si no ens volen com som, ens perdran”.\nSaura contradiu Montilla i de la Vega i assegura que les negociacions amb l'estat 'no van bé'\nEl president d'ICV, Joan Saura, ha assegurat aquest dissabte al matí que "les coses fins ara no van bé", en referència a les negociacions de la comissió bilateral Generalitat-estat espanyol sobre el desplegament de l'Estatut. El líder ecosocialista i conseller d'Interior ha contradit amb aquestes paraules les declaracions que van fer divendres el president de la Generalitat, José Montilla, i la vicepresidenta espanyola María Teresa Fernández de la Vega, que van afirmar que s'estan produint "avenços importants" en les negociacions pel desplegament estatutari.\n"Estaríem encantats que les coses anessin molt bé ràpidament, i que molt ràpidament poguéssim fer una reunió de la comissió bilateral on acordéssim traspassos amb contingut, però fins ara les coses no van bé", ha insistit, i ha afegit: "hem tingut molt temps perquè vagin bé" però "hi ha hagut un retard i una lectura restrictiva de preceptes que literalment es diuen a l'Estatut".\nLes plataformes ebrenques tornen a la càrrega i es manifesten a Tortosa\nEl moviment social de les Terres de l'Ebre torna al carrer per manifestar el seu rebuig a les diferents agressions que amenacen el territori. La manifestació ha estat convocada per la Plataforma en Defensa de les Terres del Sénia, contrària al dipòsit submarí de gas; la Coordinadora Anticementiri Nuclear; la Plataforma Salvem la Mar de l'Ebre, que s'oposa al parc eòlic marí del Delta; la Plataforma per la Defensa de la Terra Alta; i la Plataforma en Defensa de l'Ebre (PDE). El lema és Ja n'hi ha prou i es tracta de la primera manifestació que es fa a l'Ebre des de la derogació del pla hidrològic l'estiu del 2004 i la primera unitària de les quatre comarques des de la que va aplegar milers de persones a Móra d'Ebre, el 2001 contra l'Enron, el pla hidrològic i el mapa eòlic. «Serà un toc d'atenció al govern català perquè sàpiga que les Terres de l'Ebre volen decidir sobre el seu futur», va dir el portaveu de la PDE, Manolo Tomàs. La sortida està prevista a les 7 de la tarda de la plaça del Carrilet i acabarà davant la Delegació del Govern, a Tortosa. D'altra banda, diumenge a la tarda la PDE inaugurarà el monument del nus situat a la rotonda de les Terres de l'Ebre. Es tracta d'un homenatge de la PDE a la lluita antitransvasament i hi ha un nus per a cadascun dels 52 municipis del territori. L'Ajuntament de Roquetes ha estat un dels que ha donat suport econòmic i abans-d'ahir va lliurar un taló de 12.000 euros a la PDE.\nCarod reivindica una televisió pública amb perspectiva nacional\nEl vicepresident del Govern i líder d'Esquerra Republicana de Catalunya (ERC), Josep-Lluís Carod-Rovira, ha manifestat el seu vistiplau a la nova llei dels mitjans comunicació audiovisuals públics recentment aprovada al Parlament català. Carod ha recordat que aquesta llei ha de garantir la independència d'aquests mitjans, així com la seva objectivitat i professionalitat.\nCarod ha reivindicat que "els catalans tenim dret a una televisió amb una perspectiva i visió nacionals". Les declaracions del vicepresident s'han efectuat a Bellpuig, on avui se celebra el Consell Nacional d'ERC, durant el qual aproximadament 150 consellers nacionals aprovaran les llistes electorals per a les properes eleccions generals.\nEl Barça s'imposa a Mestalla: València 0 - Barça 3\nMés d'un miler de persones es manifesten a Tortosa...\nEl PSC i ICV es coordinen per frenar l'avanç del s...\nSaura contradiu Montilla i de la Vega i assegura q...\nLes plataformes ebrenques tornen a la càrrega i es...\nCarod reivindica una televisió pública amb perspec...


Estatut del Cooperant – Cooperant\nUn cooperant és la persona que treballa per una entitat o institució en un país de desenvolupament, en l’àmbit del desenvolupament o el de l’ajuda humanitària.\nEls cooperants no són ni voluntaris ni becaris sinó treballadors amb contracte laboral o empleats públics amb una relació de tipus laboral o estatutari amb l’entitat o institució promotora de la feina.\nL’Estatut del cooperant és una mesura essencial perquè l’Administració general de l’Estat (AGE) doni suport al treball dels cooperants, que freqüentment es duu a terme en llocs i condicions de notable duresa (condicions sanitàries deficients, malalties endèmiques, conflictes bèl·lics oberts, etc.), que poden suposar situacions de risc per a la seva salut i per a la seva integritat física.\nLa tasca que duen a terme els cooperants és un element estratègic a l’hora d’avançar cap a una cooperació de qualitat. Per això, la qualitat i l’eficàcia de la cooperació internacional passen per dignificar les condicions en què els cooperants duen a terme la seva feina. Sens dubte, la millora de les seves condicions i la creació d’un marc jurídic favorable per als qui participen en l’execució dels projectes ha de tenir un impacte molt positiu sobre la cooperació internacional que duen a terme l’AGE, comunitats autònomes, entitats locals i persones o entitats promotores de la cooperació internacional per al desenvolupament o l’acció humanitària.\nL’Estatut dels cooperants recull aspectes substancials de la seva activitat, que es poden agrupar en tres grans categories:\nLa incidència de la tasca que han de dur a terme com a cooperants sobre la seva relació jurídica de prestació de serveis.\nEls drets i deures específics que els corresponen com a cooperants.\nLa concertació d’una assegurança col·lectiva per part de l’AECI.


El Consorci de la Costa Brava impulsa la introducció del telecontrol i la gestió remota en les seves instal·lacions - CACBGI\nL’organisme ha actualitzat i ampliat el seu Pla Director d’Inversions de Manteniment, Millora i Noves Infraestructures dels Sistemes d’Abastament en Alta, redactat el 2018, arran dels efectes del temporal Gloria i la COVID-19\nS’ha programat un paquet de noves actuacions en el proper quinquenni (2020-2024) que serviran per modernitzar els equipaments i minimitzar-ne la vulnerabilitat davant de situacions adverses o imprevistes\nTambé s’hi preveu la implantació progressiva de sistemes de producció d’energies renovables en les instal·lacions amb major consum energètic a fi de reduir la dependència energètica exterior\nEl Consorci de la Costa Brava (CCB) està decidit a introduir el telecontrol i la gestió remota en les seves instal·lacions. És una de les principals línies d’actuació que preveu la darrera actualització i ampliació del seu Pla Director d’Inversions de Manteniment, Millora i Noves Infraestructures dels Sistemes d’Abastament en Alta per als propers cinc anys (2020-2024), aprovada en l’últim ple de l’organisme.\nLes situacions excepcionals viscudes durant aquest any (el temporal Gloria i la situació de pandèmia arran de la COVID-19) han posat de manifest necessitats inimaginables en les instal·lacions del CCB quan es va redactar l’actual pla director d’inversions, durant el 2018. La revisió que se n’ha fet intenta donar-hi resposta per tal de continuar oferint un servei de màxima qualitat i garantia als municipis que abasteix.\nAquesta actualització està formada per un 75 % d’actuacions provinents del pla anterior, i el 25 % restant, d’actuacions noves pensades per modernitzar els equipaments del Consorci de la Costa Brava i reduir-ne la vulnerabilitat davant de situacions adverses. Està prevista una inversió total de 34.458.956,58 euros en 234 actuacions que s’executaran durant aquest quinquenni o, en alguns casos, s’acabaran més enllà per la magnitud d’algunes d’elles.\nD’entre les noves accions programades, destaca la voluntat del CCB de dotar les seves instal·lacions d’un grau més alt d’automatització i de capacitat de control remot. En l’actualitat, i com passa habitualment en el món de l’aigua, les depuradores i les potabilitzadores funcionen únicament amb personal in situ. El telecontrol permetria optimitzar-ne la gestió i fer front a les situacions de crisi amb més eficàcia i celeritat, sobretot quan hi hagués dificultats per accedir a les instal·lacions.\nEl nou pla director d’inversions manté i fins i tot amplia les actuacions a realitzar fruit del conveni amb els ajuntaments de la Costa Brava nord per a l’establiment de la xarxa bàsica d’abastament en alta, i inclou partides per a reposicions d’equips i de manteniment general del formigó de les edificacions.\nTambé està programada la instal·lació de plaques solars per a la producció d’energia renovable en les mateixes instal·lacions d’abastament. L’objectiu és disminuir cada cop més la compra d’energia de fonts externes.\nEl Consorci de la Costa Brava és un ens públic integrat per la Diputació de Girona i quaranta-set municipis del litoral i el prelitoral gironí, després de l’aprovació definitiva de l’adhesió de vint membres nous durant el mes de setembre. Gestiona, dins el cicle de l’aigua, el sanejament d’aigua en alta (transport a l’estació depuradora d’aigües residuals, depuració i abocament al medi i/o regeneració) i l’abastament d’aigua en alta (captació, transport i potabilització) per subministrar-la a més d’un milió de persones a l’estiu, en col·laboració amb l’Agència Catalana de l’Aigua de la Generalitat de Catalunya.